CELEX: 52007PC0744
Language: sk
Date: 2007-11-20
Title: Návrh rozhodnutie Rady o podpísaní a uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej

Dôležité právne oznámenie

|

52007PC0744

	[pic] | KOMISIA EURÓPSKYCH SPOLOČENSTIEV |Brusel, 20.11.2007KOM(2007) 744 v konečnom znení2007/0258 (ACC)NávrhROZHODNUTIE RADYo podpísaní a uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej(predložený Komisiou)DÔVODOVÁ SPRÁVA1. Pripojený návrh rozhodnutia Rady predstavuje právny nástroj na podpis a uzavretie Dočasnej dohody medzi Európskym spoločenstvom na jednej strane a Srbskou republikou, ďalej len „Srbsko“, na strane druhej [1].2. V súlade so smernicami na rokovanie, ktoré Rada prijala 3. októbra 2005 a ktoré boli zmenené a doplnené 24. júla 2006, Komisia po tom, ako boli rokovania pozastavené na obdobie troch mesiacov z dôvodu nedostatočnej spolupráce Srbska s Medzinárodným trestným tribunálom pre bývalú Juhosláviu (ICTY), obnovila so Srbskom rokovania o dohode o stabilizácii a pridružení (DSP) 13. júna 2007. Komisia predkladá Rade návrh na podpísanie a uzavretie dohody o stabilizácii a pridružení, avšak dohoda nadobudne platnosť, až keď ju ratifikuje Spoločenstvo a všetky jeho členské štáty na jednej strane a Srbsko na strane druhej.3. Komisia v súlade so smernicami na rokovanie a článkom 139 DSP navrhuje, aby sa pred ratifikáciou DSP uzavrela dočasná dohoda, čím sa umožní, aby ustanovenia DSP, ktoré sa týkajú obchodu alebo záležitostí súvisiacich s obchodom nadobudli platnosť čo najskôr po podpísaní DSP. Komisia dojednala so Srbskom znenie dočasnej dohody a parafovala ju 7. novembra 2007.4. Výhodnejšie obchodné úľavy poskytnuté nariadením Rady (ES) č. 2007/2000 z 18. septembra 2000, ktorým sa zavádzajú výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k Európskej únii alebo sú s týmto procesom spojené a ktorým sa mení a dopĺňa nariadenie (ES) č. 2820/98 a rušia sa nariadenia (ES) č. 1763/1999 a (ES) č. 6/2000[2], sa budú naďalej uplatňovať popri dočasnej dohode.5. Komisia žiada Radu, aby po tom, ako spolu s Komisiou dospeje k pozitívnemu záveru v rámci spoločného preskúmania plnenia politickej podmienky[3], schválila výsledky rokovaní a v mene Európskeho spoločenstva na základe pripojeného návrhu podpísala a uzavrela Dočasnú dohodu.2007/0258 (ACC)NávrhROZHODNUTIE RADYo podpísaní a uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Srbskou republikou na strane druhejRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 v spojení s prvým pododsekom ods. 2 jej článku 300 a prvou vetou ods. 3 jej článku 300,so zreteľom na návrh Komisie,keďže:(1) Je potrebné, aby sa pred nadobudnutím platnosti Dohody o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej, ktorá bola podpísaná v […] dňa […], schválila Dočasná dohoda o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej (ďalej len „dohoda”).(2) Obchodné ustanovenia obsiahnuté v tejto dohode majú výnimočnú povahu, súvisia s politikou vykonávanou v rámci procesu stabilizácie a pridruženia a nezakladajú pre Európsku úniu žiadny precedens v obchodnej politike Spoločenstva so zreteľom na iné tretie krajiny než krajiny západného Balkánu.(3) Táto dohoda by sa preto mala podpísať a schváliť,ROZHODLA TAKTO:Článok 11. Týmto sa v mene Spoločenstva schvaľuje Dočasná dohoda o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej, k nej pripojené prílohy a protokoly, ako aj spoločné vyhlásenia a vyhlásenie Spoločenstva pripojené k záverečnému aktu.2. Texty dokumentov uvedených v odseku 1 sú pripojené k tomuto rozhodnutiu.Článok 2Týmto sa predseda Rady poveruje určiť osobu(y) splnomocnenú(é) v mene Spoločenstva podpísať dohodu a uložiť schv aľovaciu listinu podľa článku 59 dohody.V BruseliZa Radupredseda [1] Uzavretie dočasnej dohody je podmienené podpísaním dohody o stabilizácii a pridružení, ktoré sa má podľa predpokladov uskutočniť v 2. alebo 3. štvrťroku roku 2007. V záujme zabezpečenia čo najrýchlejšieho nadobudnutia platnosti dočasnej dohody sa obidva postupy začali súčasne.[2] Ú. v. ES L 240, 23.9.2000, s. 1. Nariadenie naposledy zmenené a doplnené nariadením Rady (ES) č. 1946/2005 (Ú. v. EÚ L 312, 29.11.2005, s. 1).[3] 12589/05 a 12591/05 PESC